Waranê gerîlayan şayîyê serrgêra Hemleya 15ê Tebaxe bi coşêkê pîlî dewam kenê ke Hemleya 15ê Tebaxe seba şarê kurdî sembolanê têkoşînî yê girîngan ra yew a. Gerîlaya YJA-Starî Sema Silav û gerîlayê HPGyî Kerîm Botanî bi wesîleya serrgêra 15ê Tebaxe ANFyî rê qisey kerd.
Gerîlayê HPGyî Kerîm Botanî vat: ''Hemleya 15ê Tebaxe roşanê şarê ma yo û gandarbîyayîşê ruhê PKKyî yo. 15ê Tebaxe ra heta ewroyî hemle ameye. Pêro serkewtişî seba şarê ma yo. Ganî 15ê Tebaxe qetî vîran ra nêşoro. Ewro koyan de şerwanê Egîd û Zîlane est ê. Nê şerwanî ruhê 15ê Tebaxe ver bi serkewtişî benê.''
Gerîlaya YJA-Starî Sema Silav vat: ''Ez sere de ê Rayber Apoyî û şehîdan roşanê pêro embazanê ma û şarê ma fîraz kena. Hemleya 15ê Tebaxe hem seba têgêrayîşê ma hem zî seba şarê ma gamêka girînge bîye. Cepheyê şerî de ruhê 15ê Tebaxe est o. Ma sey gerîlayan û têgêrayîşî kenê ke pê ruhê 15ê Tebaxe azadîya Rayber Apoyî bîyarê ca. Ma wazenê Rayber Apoyî reyde welatêkê azadî de biciwîyê. Îdîaya ma na ya û ma pê bawer ê ke na îdîaya xo bîyarê ca.''
